recursal/SuperWikiNEXT-32B huggingface dataset:
**Araouane** on kylä Timbuktun piirin Salamin kunnassa Malissa. Se sijaitsee keskellä Saharaa 269 kilometriä Timbuktusta pohjoiseen. Kylän kautta kulkee Timbuktun ja Taoudennin välinen autiomaareitti. Asukkaita on 922 henkeä (vuonna 2009).

Araouane mainitaan ensimmäisen kerran 1300-luvulla. Aikoinaan se oli tärkeä karavaanireitin pysähdyspaikka, jonka kautta kulki muun muassa kultaa, orjia ja suolaa. Saharan ylittäneen kaupankäynnin tyrehdyttyä paikkakunta menetti merkityksensä ja sen asukasmäärä väheni voimakkaasti.

Kylä on täysin riippuvainen muualta tuodusta ruuasta. Ainoan polttoaineen muodostaa kamelinlanta. Asukkaat ovat pääosin songhaita ja loput maureja. Suuri osa miehistä työskentelee Taoudennin suolakaivoksilla. 

Kirjailija Ernst Aebi kuvaa Araouanen elämää kirjassaan *Seasons of Sand*. Aebin yritykset saada kyläläiset kasvattamaan itse elintarvikkeensa ja kehittää matkailua epäonnistuivat 1990-luvulla alkaneen tuaregikapinan takia. Sittemmin kylään on rakennettu koulu ja terveysasema.

Lähteet
-------

1. 1 2 3  Ham, Anthony: *Lonely Planet West Africa*, s. 524. Footscray–Oakland–London: Lonely Planet, 2009.
2. ↑  *Le Petit Futé Mali 2012–2013*, s. 250. Paris: Nouvelles Éditions de l’Université, 2008. ISBN 978-2-7469-5161-7.
3. ↑  4ème Recensement Général de la Population et de l’Habitat du Mali (RGPH). Resultats definitifs. Tome 0: Repertoire des villages *instat-mali.org*.  mars 2013.  Arkistoitu 7.1.2017. Viitattu 13.7.2016.
4. ↑  Aebi, Ernst: *Seasons of Sand Sahara: One Man’s Quest to Save a Dying Sahara Village*, s. 50–52. Lincoln: iUniverse, 2005. ISBN 978-0-595-34857-2.
5. ↑  Aebi, Ernst: *Seasons of Sand Sahara: One Man’s Quest to Save a Dying Sahara Village*, s. 52–55. Lincoln: iUniverse, 2005. ISBN 978-0-595-34857-2.
Per Glimstedt vuonna 1908.
**Peter "Per" Gustaf Glimstedt** (13. huhtikuuta 1871 Tukholma – 28. helmikuuta 1918 Heinola) oli ruotsalainen upseeri, joka osallistui Suomen sisällissotaan valkoisten joukoissa ja kaatui Heinolan taistelussa. Hän oli ensimmäinen sisällissodassa kaatunut ruotsalainen vapaaehtoinen.

Sotilasura
----------

Lakimiesperheeseen syntynyt Glimstedt palveli Götan henkivartiokaartissa vuoteen 1893 saakka, jonka jälkeen hän oli 1894–1898 Kongon vapaavaltion armeijassa. Afrikasta palattuaan Glimstedt palveli jälleen Götan henkivartiokaartissa, kunnes vuonna 1911 lähti Ruotsin armeijan lähettämän upseeriryhmän mukana santarmilaitoksen kouluttajaksi Persiaan. Sen päällikkönä oli niin ikään Suomen sisällissotaan valkoisten puolella osallistunut everstiluutnantti Harald Hjalmarson. Palattuaan Ruotsiin 1914 Glimstedt palveli majurina Ruotsin henkivartiokaartin krenatööreissä.

Helmikuussa 1918 hän lähti vapaaehtoisena Suomen sisällissotaan, jossa Glimstedt toimi Hjalmarsonin ryhmän komppanianpäällikkönä. Hän kaatui Heinolan ensimmäisessä taistelussa 28. helmikuuta johtaessaan punaisten selustaan kiertänyttä osastoa. Glimstedtin kerrotaan pudonneen jäihin matalassa rantavedessä ja nousseen kuivattelemaan varusteitaan Jyrängönvirran sillalle, jolloin punaiset ampuivat hänet.

Sanomalehtitietojen mukaan Glmistedtin ruumis jäi aluksi punaisten haltuun, mutta sodan päätyttyä se toimitettiin toukokuun lopussa juhlallisessa saattueessa Ahvenanmaan kautta Ruotsiin ja haudattiin sotilaallisin menoin Tukholmaan.

Lähteet
-------

1. ↑  Glimstedt, P. G. *Suomen sotasurmat 1914–1922*.  2001. Valtioneuvoston kanslia.  Arkistoitu 15.9.2017. Viitattu 15.9.2017.
2. ↑  Dagskrönikan. Finländsk hyllning av major Glimsteds minne.  *Åbo Underrättelser*, 3.7.1919, nro 174, s. 5. Kansalliskirjasto. Viitattu 15.9.2017.
3. ↑  Muranen, Lauri: *Punainen ja valkoinen Asikkala*, s. 34. Asikkala: Päijät-Häme Oy, 1998. ISBN 951-98044-0-4. Teoksen verkkoversio.
4. ↑  Skandinavien. Sverige. Major Glimstedts hemfärd och likbegängelse.  *Åbo Underrättelser*, 22.5.1918, nro 64, s. 5–6. Kansalliskirjasto. Viitattu 15.9.2017.
Ben Crenshaw vuonna 2008
**Ben Daniel Crenshaw** (s. 11. tammikuuta 1952 Austin, Texas) on yhdysvaltalainen entinen ammattilaisgolfaaja.

Crenshaw on kaksinkertainen Masters-turnauksen voittaja.

Ammattilaisura
--------------

Crenshaw aloitti ammattilaisuransa vuonna 1973, ja voitti heti ensimmäisen ammattilaisturnauksensa.

Masters-turnauksen Crenshaw voitti vuosina 1984 ja 1995. Ryder Cupissa Crenshaw oli pelaajana mukana neljästi, ja viidennellä kerralla hän oli ei-pelaava kapteeni.

Crenshaw valittiin vuonna 2002 Golfin Hall of Fameen. Hän pelasi vuonna 2015 44:nnen ja viimeisen kerran Masters-turnauksessa.

Lähteet
-------

1. ↑  Happy Birthday, Ben Crenshaw *Thepostgame.com*.  11.1.2015. Sports Media Ventures, Inc. Viitattu 22.7.2018. (englanniksi)
2. ↑  Ben Crenshaw World Golf Hall of Fame. Viitattu 22.7.2018. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Yhdysvallat

 |
|  |
| Tieteilijät | 
* CiNii

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Pirkko Stenros** (o.s. *Vaara*, s. 1928) on suomalainen sisustusarkkitehti, joka tunnetaan julkisuudessa erityisesti Muuramelle suunnittelemistaan huonekaluista.

Stenros valmistui Taideteollisesta keskuskoulusta sisustusarkkitehdiksi 1951. Valmistuttuaan hän oli kolme vuotta sisustussuunnittelijana Artekilla. 1955 hän perusti miehensä arkkitehti Helmer Stenrosin kanssa arkkitehtitoimiston, jossa Helmer Stenros suunnitteli rakennukset ja Pirkko Stenros vastasi niiden sisustamisesta. Heidän suunnittelutöitään ovat useat hotellit ja teatterit, Amer-yhtymän pääkonttori ja keskiaikaisten kivikirkkojen restauroinnit. Hän teki samanaikaisesta töitä Kaunis Koti -lehteen, jonka lukijoille hän suunnitteli vuosien mittaan tuhat sisustussuunnittelua.

Muurame oli Pirkko Stenrosin isän ja setien perustama huonekalutehdas, jolle hän suunnitteli huonekaluja koko muun työuransa ohella. Vasta 1993, kun Muurame konkurssin jälkeen perustettiin uudelleen, hän ryhtyi sen päätoimiseksi suunnittelijaksi. Moduli-kaappien ohella hän on suunnitellut muun muassa Mup-kaappeja ja laatikostoja, Nappi- ja Neppari-kaapistoja, lasten huonekaluja ja tv-tasoja.

Palkinnot ja tunnustukset
-------------------------

* Taideteollisuuden valtionpalkinto 1969
* Vuoden huonekalu 1986
* Tasavallan presidentin vientipalkinto 1987
* Kaj Franck -muotoilupalkinto 1993

Lähteet
-------

1. 1 2  Minna Kontkanen: Pirkko Stenros.  *Suomen Kuvalehti*, 30.4.2009, nro 18, s. 54–57.
2. ↑  Vuoden kalustesuunnittelija (SIO), SIO ry. Internet Archive 21.10.2017. Viitattu 23.11.2021.

Aiheesta muualla
----------------

* Muurame[vanhentunut linkki]
* Pirkko Stenros vuonna 1981 Ylen Elävässä arkistossa

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Kansallisbiografia
* Uppslagsverket Finland
* Biografiasampo

 |

 |
*Tämä artikkeli käsittelee myös virsirunoilijana tunnettua ruotsalaista juristia. Per-Olof Nyström oli suomalainen kuvataiteilija, josta on eri artikkeli.*
Per Olof Nyström 
**Per Olof Nyström** (24. syyskuuta 1764 Ystad, Skoone, Ruotsi – 15. heinäkuuta 1830 Karlskrona, Blekinge) oli ruotsalainen juristi ja virsirunoilija.

Nyström valmistui 16-vuotiaana ylioppilaaksi Lundissa.Suoritettuaan lainopillisen tutkinnon hän muutti Tukholmaan, missä hän työskenteli Svean hovioikeudessa kanslistina, notaarina sekä ajoittain tuomarina maaseudulla. Hän sai viran amiraaliteettikollegiossa ja hänet ylennettiin vuonna 1825 kuninkaallisen laivaston ylikomisaariksi Karlskronaan. Hänet nimitettiin vielä amiraliteetin kamarineuvokseksi.

Nyström oli kirjoittanut nuorena kaunokirjallisia teoksia ja runoja ja saanut näistä myös menestystä, tosin julkaisematta yhtään teosta. Hänellä oli voimakas itsekritiikki ja hän poltti ennen kuolemaansa suuren osan käsikirjoituksistaan. 

Kaksi hänen virttään julkaistiin J. O. Wallinin muokkaamina vuoden 1819 virsikirjassa. Toinen niistä on vuoden 1986 virsikirjassa, virsi 209 "O Gud, all sannings källa". Se on ollut paljon käytetty virsi ja sen teksti on säilynyt kieliasultaan muuttumattomana vuodesta 1814.

Vuonna 1972 ilmestyneessä ns. Luulajan virsikirjassa se oli virsi 336 "Mä uskon lupauksees, Sä lähde totuuden" Per Boremanin käännöksenä. Vuoden 2002 virsikirjassa se on Niilo Rauhalan vuonna 1998 tekemänä suomennoksena "Saan Herraan aina luottaa, hän, lähde totuuden.

Lähteet
-------

1. ↑  Oscar Lövgren: *Psalm- och sånglexikon*, s. 472. Gummesons bokförlag, Stockholm, 1964. (ruotsiksi)
2. ↑  Per Olof Nyström (1764-1830) *litteraturbanken.se*. Viitattu 21.3.2022. (ruotsiksi)
3. ↑  Per Olof Nisser, Inger Selander, Hans Bernskiöld: *Psalmernas väg Kommentaren till text och musik i Den svenska psalmboken*
Band 2 Psalmerna 205-429*, s. 24. Wessmans musikförlag AB Visby, 2017. ISBN 978-91-877-052-0. (ruotsiksi)*
4. ↑  *Ruotsin kirkon virsikirja* 
Kuninkaan käskystä toimitettu vuonna 1972*. Verbum / Kyrkliga centralförlaget Tukholma, 1972.*


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Ruotsi

 |

 |
**Manuera Benjamin Riwai Couch** (27. kesäkuuta 1925 – 3. kesäkuuta 1996) oli uusiseelantilainen rugby union -pelaaja ja kansallispuolueen poliitikko. Hän syntyi Rapakissa, Eteläsaarella, mutta muutti perheineen Pohjoissaaren Wairarapaan. Hän liittyi asevoimiin toisen maailmansodan loppuvaiheissa, mutta ei taistellut.

Sodan jälkeen Couch pelasi Uuden-Seelannin rugby union -maajoukkueessa All Blacksissa. Hän oli myös Uuden-Seelannin maorijoukkueessa. Hän opiskeli Christchurch Technical Collegessa. Hän meni naimisiin mormonin kanssa ja päätti lopulta itsekin kääntyä. Hänestä tuli Myöhempien Aikojen Pyhien kirkon aktiivinen jäsen. 1970-luvulla hänet valittiin parlamentin jäseneksi Wairarapasta. Hän eteni nopeasti hallitukseen. Hänestä tuli aluksi maoriasiain ministeri ja *Postmaster-General*. Jätettyään jälkimmäisen tehtävän hän toimi edelleen maoriasiain ministerinä ja lisäksi poliisiministerinä. 

Couch oli parlamentin jäsenenä vuoteen 1984. Hän kuoli Mastertonissa 70-vuotiaana. Hän oli istunut pyörätuolissa aivoverenkiertohäiriön seurauksena, ja diabeteksen takia hänen jalkansa oli amputoitu.

Lähteet
-------

1. ↑  All Blacks: Ben Couch
2. ↑  Descendants of William COUCH – Eighth Generation (Arkistoitu – Internet Archive)

Aiheesta muualla
----------------

* Ben Couch: Cabinet Minister in New Zealand Parliament (englanniksi)
Messier 1-kuuluisa supernovajäänne.
Keplerin supernovan jäänne, SN 1604.
1987A supernovajäänne.
**Supernovajäänne** (SNR) on sumu, joka syntyy tähden räjähtäessä supernovana. Räjähdys voi johtua kahdesta eri syystä. Massiivinen tähti voi lopettaa fuusioenergian tuottamisen ytimessään ja romahtaa sisäänpäin oman painovoimansa vaikutuksesta. Toinen mahdollisuus on, että valkoinen kääpiö kerää toiselta tähdeltä niin paljon materiaalia, että se saavuttaa kriittisen massan ja romahtaa neutronitähdeksi. Kummassakin tapauksessa tuloksena on supernova. Räjähdyksen voimasta tähdestä poistuva materiaali muodostaa laajentuvan kaasupilven, jonka me näemme supernovajäänteenä. 

Ehkä kaikkein tunnetuimpia ja eniten havaittuja supernovajäänteitä on SN 1987A, tuore jäänne Suuressa Magellanin pilvessä. SN 1987A on myös meitä lähin supernova sitten Johannes Keplerin vuoden 1604 supernovan SN 1604. Muita tunnettuja supernovajäänteitä ovat Messierin luettelon ensimmäinen kohde Rapusumu, vuoden 1054 supernova. Vuoden 1572 supernovan SN 1572 jäänne on nimetty sitä havainnoinneen Tyko Brahen mukaan. 

Aurinko on vanhan supernovajäänteen sisällä ns. "paikallisessa kuumassa kuplassa", jossa on hyvin harvaa, kuumaa tähtienvälistä kaasua.

Katso myös
----------

* Planetaarinen sumu

Commons
Wikimedia Commonsissa on kuvia tai muita tiedostoja aiheesta **Supernovajäänne**.
**Ben Bernard Haenow** (s. 6. tammikuuta 1985 Croydon, Englanti) on englantilainen laulaja. Hän nousi kuuluisuuteen voitettuaan The X Factor -laulukilpailun yhdennentoista tuotantokauden joulukuussa 2014.

Elämä ja ura
------------

Ben Haenow syntyi 6. tammikuuta 1985 Croydonissa. Hänellä on vanhempi veli nimeltään Alex. Hänen vanhempansa Mick ja Rosanna Haenow erosivat Benin ollessa neljävuotias. 14-vuotiaana Ben kärsi masennuksesta.

Haenow on laulanut yhtyeissä 15-vuotiaasta lähtien ja he perustivat veljensä kanssa rock and roll yhtyeen The Lost Audio vuonna 2006. Ennen The X Factoria hän työskenteli rekkakuskina.

26. kesäkuuta 2014 Haenow otti osaa The X Factorin yhdennentoista tuotantokauden koelauluihin Newcastlessa. Hän lauloi Bill Withersin kappaleen *Ain’t No Sunshine*. Tuomarit päästivät hänet yksimielisesti jatkoon. 

Myöhemmin kisassa hänen mentorinaan toimi Simon Cowell.

Haenow ei ollut koko kauden aikana kertaakaan kahden vähiten ääniä saaneen kilpailijan joukossa. Hänet julistettiin kilpailun voittajaksi 14. joulukuuta 2014. Kun äänestystulokset myöhemmin julkaistiin, paljastui, että Haenow oli saanut eniten yleisöääniä neljännestä viikosta kymmenenteen.

15. joulukuuta 2014, päivä voittonsa jälkeen, Haenow julkaisi "voittajan singlensä", cover-version OneRepublicin kappaleesta *Something I Need*.

Marraskuussa 2015 Haenow julkaisee debyyttialbuminsa, josta on julkaistu lokakuussa 2015 single *Second Hand Heart*

Diskografia
-----------

* *Something I Need* (single) (2014)
* *Second Hand Heart* (single) (2015)

Lähteet
-------

1. 1 2  Rebecca Pocklington: X Factor winner Ben Haenow thought Fleur East would win in final moments before announcement *Mirror*.  14.12.2014. Viitattu 22.5.2015. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |
|  |
| Taiteenala | 
* MusicBrainz

 |

 |
**Per Olof Olsson Fridh** (aiemmin Olsson; s. 27. kesäkuuta 1981 Lomma) on ruotsalainen ympäristöpuolueen poliitikko ja Ruotsin entinen kehitysapuministeri (2021).

Elämä ja ura
------------

Olsson Fridh varttui Skånessa, mutta on asunut Tukholmassa vuodesta 2005. Hän on valmistunut filosofian kandidaatiksi Malmön korkeakoulusta vuonna 2003 aineenaan ihmisoikeudet ja Lundin yliopistosta vuonna 2005 aineenaan sosiologia. Vuonna 2010 hänet valittiin Tukholman kaupunginvaltuustoon ja seuraavana vuonna hänestä tuli Ympäristöpuolue Vihreiden Tukholman-osaston puheenjohtaja. Vuosina 2014–18 hän oli ympäristöpuolueen kansanedustaja. Hän otti kuitenkin heti virkavapaata ja toimi valtiosihteerinä kulttuuriministeriössä 2014–18. Vuonna 2019 hän aloitti valtiosihteerinä ulkoministeriössä. Helmikuussa 2021 hänet valittiin uudeksi kehitysapuministeriksi.

Olsson Fridh on naimisissa ja hänellä on lapsia.

Lähteet
-------

1. ↑  Biståndsminister Per Olsson Fridhs skånska släkt *Släktingar-bloggen*.  22.4.2021. Viitattu 15.5.2021. (ruotsiksi)
2. ↑  Per Olsson blir Bah Kuhnkes närmaste man *Dagens Nyheter*.  9.10.2014. Viitattu 15.5.2021. (ruotsiksi)
3. 1 2 3 4  CV Per Olsson Fridh *Regeringen*. Viitattu 15.5.2021. (ruotsiksi)
4. ↑  Per Olsson Fridh (MP) *Riksdagen*. Viitattu 15.5.2021. (ruotsiksi)
5. ↑  Nya ministern: Ångrar att jag inte satte mig in i ryktena *SVT Nyheter*.  8.2.2021. Viitattu 15.5.2021. (ruotsiksi)

Aiheesta muualla
----------------

* Per Olsson Fridh Ruotsin valtiopäivien verkkosivuilla (ruotsiksi)
**John Bythesea** (15. kesäkuuta 1827 – 18. toukokuuta 1906) oli brittiläinen kuninkaallisen laivaston upseeri. Hänet palkittiin Viktorian ristillä toiminnastaan hänen vangittuaan kolme venäläistä sotilasta Ahvenanmaalla lähellä Bomarsundin linnoitusta Bomarsundin taistelun aikana elokuussa 1854. Hän oli kaikkien aikojen toinen henkilö, joka otti Viktorian ristin vastaan.

Bythesea osallistui Krimin sodan jälkeen myös toiseen oopiumisotaan Kiinaa vastaan. Hänen sotilasuransa päättyi käytännössä maaliskuussa 1872, jolloin hänen komentamansa *HMS Lord Clyde* ajoi maihin Maltalla ja sen sisaraluksen *HMS Lord Wardenin* oli hinattava se irti. Bythesea ja hänen navigaatioupseerinsa joutuivat sotaoikeuteen, eikä hän saanut enää yhtäkään komentajuutta ennen kuin jäi eläkkeelle laivaston palveluksesta 5. elokuuta 1877. Hänet ylennettiin 17 päivää eläkkeelle jäämisensä jälkeen lippueamiraaliksi.

Bythesea kuoli 18. toukokuuta 1906 ja hänet haudattiin Bath Abbeyn kirkon hautausmaalle. Hänen Viktorian ristinsä myytiin Spinkin huutokaupassa vuonna 2007 ja sen osti Michael Ashcroft.

Bythesea oli Bathin ritarikunnan jäsen (*Companion*).

Lähteet
-------

1. 1 2  £100,000 tag on early Crimea VC *The Telegraph*.  5.4.2007. Viitattu 10.11.2018. (englanniksi)
2. ↑  John Bythesea *Memorials To Valour – Victoria Cross*. Viitattu 10.11.2018. (englanniksi)
3. 1 2 3  Ashcroft, Michael: *Victoria Cross Heroes*. Headline Review, 2007. ISBN 978-0755316335. (englanniksi)
4. ↑  Pierce, Andrew: World's largest VC collection to go on show *The Telegraph*.  8.7.2008. Viitattu 10.11.2018. (englanniksi)
**Karyatidi** (m.kreik. καρυᾶτις, *karyātis*, monikossa καρυάτιδες, *karyatides*) on naishahmoinen patsas (*kore*), joka kannattelee rakennuksen palkistoa pylvään tavoin. Karyatidit olivat tyypillisiä antiikin Kreikan arkkitehtuurissa. Kuuluisimpia ovat Erekhtheionin karyatidit eli Ateenan Akropoliin Erekhteion-temppelin naishahmoiset pylväät. Karyatidit ovat olleet suosittuja myös kertaustyylejä edustavissa rakennuksissa. Esimerkiksi Helsingin Ateneumin fasadia koristavat muusia kuvaavat karyatidit.

Veistostyyppi on saanut nimensä juuri Erekhtheionissa olevista pylväistä. Antiikin aikana niitä kutsuttiin yksinkertaisesti nimellä *korai*, "neidot". Nimitys "karyatidi" sai alkunsa, kun Vitruvius yhdisti Erekhtheionin neidot virheellisesti Lakonian Karyain Artemiin papittariin, joista käytettiin nimitystä *karyatides*. Tätä kautta kaikkia vastaavankaltaisia pylväitä kutsutaan edelleen samalla nimellä.

|  |  |
| --- | --- |
| Erekhtheionin karyatidipylväikkö. | Ateneumin karyatidit. |

Lähteet
-------

1. 1 2  Liddell, Henry George & Scott, Robert: Καρύαι *A Greek-English Lexicon*.  1940. Oxford:  Clarendon Press / Perseus Digital Library, Tufts University.  (englanniksi)
2. ↑  Taidehistorian sanasto (pdf) Jyväskylän yliopisto. Viitattu 27.11.2017.
3. ↑  Honkala, Liisa (toim.): *Arkkitehtuurin sanakirja*, s. 119. WSOY, 2000. ISBN 951-0-24579-8.
4. ↑  Paglia, Camille: Roof of Air: Porch of the Maidens *Glittering Images: A Journey through Art from Egypt to Star Wars*.  Arkistoitu 3.10.2016. Viitattu 29.8.2016.

Aiheesta muualla
----------------

* Kuvia tai muita tiedostoja aiheesta **Karyatidit** Wikimedia Commonsissa
**Caroline Finkel** on brittiläinen historioitsija, joka on erikoistunut Osmanien valtakunnan historiaan.

Hän opiskeli Lontoon yliopiston School of Oriental and African Studies-collegessa, jossa myös väitteli tohtoriksi Osmanien valtakunnan armeijan logistiikasta. Tällä hetkellä hän työskentelee tutkijana kahdessa projektissa, joista toinen sijoittuu Ukrainaan ja toinen Turkkiin. Hänen ensimmäinen Osmanien valtakunnan historiaa käsittelevä teoksensa *Osman's Dream* (2005) on käännetty monelle kielelle. Turkinkielisestä versiosta on otettu kuusi painosta. Vuonna 2011 hän julkaisi osaksi kirjoittamansa teoksen *The Evliya Çelebi Way*, joka kertoo osmaniseikkailijan ja matkakirjailijan Evliya Çelebin jalanjälkiä seuraavasta vaellus- ja ratsastusreitistä.

Teoksia
-------

* *The Administration of Warfare: The Ottoman Military Campaign in Hungary, 1693–1606* (1988)
* *Osman's Dream: The History of the Ottoman Empire* (2005)

Yhdessä N. N. Ambraseys'n kanssa:

* *The seismicity of Turkey and adjacent areas : a historical review, 1500–1800* (1995)

Yhdessä Kate Clowin ja Donna Landryn kanssa:

* *The Evliya Çelebi Way: Turkey's First Long-Distance Walking and Riding Route* (2011)

Lähteet
-------

1. ↑  SOAS Alumni profiles (Arkistoitu – Internet Archive) SOAS. Viitattu 29.6.2016
2. ↑  Alumni Caroline Finkel (Arkistoitu – Internet Archive) SOAS. Viitattu 29.6.2016
3. ↑  Rüyadan İmparatorluğa Osmanlı Timaş Yayınları. Viitattu 29.6.2016
4. ↑  Trekking in Turkey: The Evliya Celebi Way (Arkistoitu – Internet Archive) Viitattu 29.6.2016


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Israel
* Belgia
* Yhdysvallat
* Tšekki
* Alankomaat

 |
|  |
| Muut | 
* Europeana
* IdRef

 |

 |
**Jonas Van Genechten** (sukunimi esiintyy myös muodoissa **van Genechten** ja **Vangenechten**, s. 16. syyskuuta 1986 Lobbes, Hainaut’n provinssi, Vallonia) on belgialainen maantiepyöräilijä.

Van Genechten edusti Storez Ledecq Materiaux / Groupe Gobert.com.ct / Willems Verandas -joukkuetta kausilla 2007–2010. Seuraavan kauden hän ajoi Wallonie Bruxelles - Crédit Agricole -tallissa. Hän edusti UCI World Tour -tason talleja Lotto-Belisolia vuosina 2012–2014 ja IAM Cyclingia 2015–2016. Kaudella 2017 hän edusti UCI Professional Continental -tason Cofidis-tallia ja viimeisillä ammattilaiskausillaan 2018–2021 Vital Concept / B&B Hotels p/b KTM -joukkuetta.

Saavutuksia
-----------

Lähteet: Pro Cycling Stats, Cycling Archives

2007
Tour du Haut Anjou (alle 23-v. kilpailu), 1. etapin voitto
2008
Druivenkoers Overijse, toinen
2011
Kattekoers (Gent–Ieper), voitto
2013
GP Pino Cerami, voitto
2014
GP Pino Cerami, toinen
Puolan ympäriajo, 4. etapin voitto
Druivenkoers Overijse, voitto
Grand Prix de Fourmies, voitto
2015
Tour de la Région Wallonne, 4. etapin voitto
Tour de l'Eurométropole, 2. etapin voitto
2016
Espanjan ympäriajo, 7. etapin voitto
Pariisi–Tours, kolmas
2018
GP Jef Scherens, toinen
Omloop van het Houtland Lichtervelde, voitto

Lähteet
-------

1. 1 2 3 4  Jonas van Genechten *procyclingstats.com*. Viitattu 22.1.2019. (englanniksi)
2. 1 2 3 4 5  Jonas Vangenechten *cyclingarchives.com*. Viitattu 4.2.2018. (englanniksi)
**Karymskoje** (ven. Карымское) on kaupunkimainen taajama Taka-Baikalian aluepiirissä Venäjällä. Se sijaitsee Ingoda-joen laaksossa 100 kilometriä Tšitasta kaakkoon. Taajama on Karymskojen piirin keskus. Sen kautta kulkee Siperian rautatie, josta haarautuu Kiinan Manzhouliin johtava rata. Asukkaita on 12 200 henkeä (vuonna 2009).

Karymskojen ovat perustaneet kristityt evenkit ("karymit") vuonna 1761. Vuonna 1897 tapahtuneen Ingodan tulvan takia kylä siirrettiin ylemmäs vuonna 1896 avatun rautatieaseman yhteyteen. Vuonna 1935 se sai kaupunkimaisen taajaman statuksen.

Taajamassa toimii rautatieliikenteen yrityksiä, tielaitos ja maatalousyritys. Palveluihin kuuluu neljä koulua, lasten taidekoulu, kulttuuritalo, kirjastoja, kaksi sairaalaa ja kotiseutumuseo. Paikallislehtenä ilmestyy *Krasnoje znamja* ("Punalippu").

Lähteet
-------

1. ↑  Federalnaja služba gosudarstvennoi statistiki: Tšislennost naselenija Rossijskoi Federatsii po gorodam, posjolkam gorodskogo tipa i raionam na 1 janvarja 2009 g.  2009. Moskva:  Federalnaja služba gosudarstvennoi statistiki (Rosstat).  Arkistoitu 21.10.2011. Viitattu 6.1.2010. (venäjäksi)

Aiheesta muualla
----------------

* Karymskoje Taka-Baikalian tietosanakirjassa (venäjäksi)
**Marvin John Heemeyer** (28. lokakuuta 1951 – 4. kesäkuuta 2004) oli yhdysvaltalainen hitsaaja, joka tuhosi useita rakennuksia muunnetulla puskutraktorillaan Granbyssä, Coloradossa 4. kesäkuuta 2004. Tuhotyön jälkeen Heemeyer ampui itsensä.

Heemeyerillä oli kaunaa Granbyn (asukasluku 2 200) viranomaisia kohtaan, koska hän oli yrittänyt vastustaa liiketilansa naapuriin rakennettua betoniasemaa. Hän oli myös saanut sakkoja joidenkin kaupungin säädösten rikkomisesta.

Heemeyer muunsi yli vuoden kestäneessä projektissaan Komatsu D355-A-puskutraktorin omatekoiseksi panssarivaunuksi, johon hän asensi muun muassa aseita ja videokameroita, ja vahvisti sen seinät teräksellä ja sementillä. Hän aloitti tuhotyönsä perjantaina iltapäivällä, ja yli kahden tunnin aikana hän vaurioitti tai tuhosi 13 rakennusta, joihin kuuluivat muun muassa kyseinen betoniasema, pankki, uutistoimisto, kirjasto ja kaupungintalo.

Lähes kaikissa Heemeyerin kohteista oli ollut ihmisiä vielä hetki ennen kuin tuhotyö alkoi. Heemeyer myös ampui betoniaseman omistajaa kohti, kun tämä yritti estää aseman tuhoamisen, ja lisäksi hän ampui kohti propaanitankkeja, jotka olisivat räjähtäessään voineet vaarantaa lähistön ihmiset. Kukaan ei kuitenkaan loukkaantunut välikohtauksessa.

Poliisit yrittivät pysäyttää Heemeyerin ampumalla ja käyttämällä räjähteitä. Lopulta ajoneuvo pysähtyi varastotalon raunioihin. Varhain lauantaiaamuna poliisin erikoisjoukot polttoleikkasivat siihen aukon, ja sisältä he löysivät Heemeyerin ruumiin. Hän oli ampunut itseään päähän.

Heemeyerin jäljiltä löytyi nauhoituksia ja kirjoituksia, joissa hän kertoi motiiveistaan.

Lähteet
-------

1. 1 2 3  Man who bulldozed through Colo. town is dead  5.6.2004. NBC News. Viitattu 5.4.2021. (englanniksi)
2. ↑  Crews Begin Dismantling Granby Bulldozer - Denver News Story - KMGH Denver (arkistoitu) *The Denver Channel*.  19.4.2005.  Arkistoitu 15.3.2012. Viitattu 5.4.2021.
3. 1 2  Sakas, Michael Elizabeth: This Man Barely Escaped Killdozer’s Path. Now He’s Written A Book About Marvin Heemeyer *Colorado Public Radio*.  24.5.2018. Viitattu 5.4.2021. (englanniksi)
4. ↑  Police clarify Marvin Heemeyer’s violent intent  14.6.2004. Sky-Hi News. Viitattu 5.4.2021. (englanniksi)
5. ↑  Blow by blow as the buildings fall: June 4, 2004  6.6.2004. Sky-Hi News. Viitattu 5.4.2021. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Yhdysvallat

 |

 |
HaavipalloHaavipallo
**Vuoden 1908 kesäolympialaisten haavipallo** eli **lacrosse** järjestettiin 24. lokakuuta 1908. Tämä oli toinen ja samalla viimeinen kerta kun laji oli mukana virallisena lajina olympialaisten ohjelmassa. Mukana oli 24 osanottajaa kahdesta eri maasta, Kanadasta ja Isosta-Britanniasta. Ottelu pelattiin White Cityssä.

Mitalistit
----------

Kuva ottelusta, etualalla Kanadan Patrick Brennan nostamassa palloa maasta.

|  |  |  |
| --- | --- | --- |
| **Kultaa** | **Hopeaa** | **Pronssia** |
|  Kanada

---

Patrick BrennanJohn BroderickGeorge CampbellAngus DillonFrank DixonRichard Louis DuckettJ. FyonTommy GormanErnest HamiltonHenry HoobinAlbert HaraClarence McKerrowDavid McLeodGeorge RennieAlexander Turnbull |  Iso-Britannia

---

Gustav AlexanderJ. AlexanderL. BlockeyGeorge BucklandEric DuttonV. G. GilbeyS. N. HayesF. S. JohnsinWilfrid JohnsonEdward JonesReginald MartinG. MasonG. J. MasonJ. Parker-SmithHubert RamseyCharles ScottH. ShorrocksNorman Whitley | *Ei pronssimitalistia* |

Lopputulokset
-------------

Kanadan joukkue juhlii voittoaan.

| Sija | Maa |
| --- | --- |
| 1. |  Kanada |
| 2. |  Iso-Britannia |

Mitalitaulukko
--------------

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Kanada | 1 | 0 | 0 | 1 |
| 2. |  Iso-Britannia | 0 | 1 | 0 | 1 |

Ottelu
------

### Loppuottelu

|  |
| --- |
| 24. lokakuuta |  Iso-Britannia | 10 | - | **14** |  Kanada | *White City* |
|  |  | (1 | - | 5) |
|  |  | (2 | - | 6) |
|  |  | (7 | - | 9) |

Lähteet
-------

* Lacrosse at the 1908 London Summer Games (Arkistoitu – Internet Archive) (englanniksi)

HaavipalloHaavipallo olympialaisissa
1904 |
1908 |
1912–1924 |
1928 *(näytöslaji)* |
1932 *(näytöslaji)* |
1936 |
1948 *(näytöslaji)*

Kesäolympialaisten 1908 lajit ja kilpailutapahtumat
Ammunta | Haavipallo | Jalkapallo | Jeu de paume | Jousiammunta | Köydenveto | Maahockey | Miekkailu | Moottoriveneily | Nyrkkeily | Paini | Poolo | Purjehdus | Pyöräily | Racquets | Rugby | Soutu | Taitoluistelu | Tennis | Uimahypyt | Uinti | Vesipallo | Voimistelu | Yleisurheilu
Marvin Kirchhöfer vuonna 2012.
**Marvin Kirchhöfer** (s. 19. maaliskuuta 1994 Leipzig) on saksalainen moottoriurheilija.

Ura
---

Hän aloitti uransa karting-sarjoissa vuonna 1999 kilpaillen Saksassa suurimman osan urastaan. Hän siirtyi KF2-luokkaan vuonna 2010. Vuonna 2011 hän voitti Saksan KF1-luokan mestaruuden. Vuonna 2012 Kirchhöfer siirtyi kilpailemaan ADAC Formel Masters -sarjaan voittaen heti ensimmäisellä kaudellaan sarjan mestaruuden saavuttaen kauden aikana yhdeksän voittoa. Vuonna 2013 Kirchhöfer siirtyi Saksan Formula 3 -sarjaan, jossa hän voitti niin ikään heti ensimmäisellä kaudellaan sarjan mestaruuden.

Vuonna 2014 Kirchhöfer kilpaili GP3-sarjassa ART Grand Prix -tallissa. Hän saavutti yhden voiton, kaksi paalupaikkaa ja neljä nopeinta kierrosta sijoittuen sarjan kolmanneksi. Samana vuonna hän ajoi kolme kilpailua Britannian Formula 3 -sarjassa voittaen kaksi kilpailua. Vuonna 2015 Kirchhöfer jatkoi GP3-sarjassa samassa tallissa saavuttaen viisi voittoa ja yhden paalupaikan sijoittuen jälleen sarjan kolmanneksi. Vuonna 2016 Kirchhöfer siirtyi GP2-sarjaan Carlin-tallin kuljettajaksi.

GP3-tulokset
------------

**Lihavointi** tarkoittaa paalupaikkaa, *kursivointi* kilpailun nopeinta kierrosta. Muut selitteet löytyvät täältä.


| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014 | ART Grand Prix | ESPFEA5 | ESPSPR5 | AUTFEA5 | AUTSPRDNS | GBRFEA3 | GBRSPR4 | ***GERFEA***1 | GERSPRKesk. | HUNFEA11 | HUNSPR9 | BELFEADNS | BELSPR17 | ITAFEA3 | *ITASPR*3 | RUSFEA2 | *RUSSPR*3 | ***ABUFEA***2 | ABUSPR11 | **161** | **3.** |
| 2015 | ART Grand Prix | ESPFEA5 | *ESPSPR*1 | AUTFEA6 | AUTSPR2 | **GBRFEA**1 | GBRSPR8 | HUNFEA3 | HUNSPR5 | BELFEA3 | BELSPRKesk. | ITAFEA4 | ITASPR1 | RUSFEA9 | RUSSPR7 | BHRFEA1 | BHRSPR6 | ABUFEA1 | ABUSPR7 | **200** | **3.** |

GP2-tulokset
------------

**Lihavointi** tarkoittaa paalupaikkaa, *kursivointi* kilpailun nopeinta kierrosta. Muut selitteet löytyvät täältä.


| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2016 | Carlin | ESPFEA15 | ESPSPR15 | MONFEA7 | MONSPR2 | EURFEAKesk. | EURSPR10 | AUTFEAKesk. | AUTSPR19 | GBRFEA12 | GBRSPR8 | HUNFEA14 | HUNSPR13 | GERFEA10 | GERSPR14 | BELFEAKesk. | BELSPR14 | ITAFEA18 | ITASPR8 | MALFEA15 | MALSPR11 | ABUFEA  | ABUSPR  | 21 | 17. |
**Matti Eemil (Eemeli, M. E.) Harja** (14. toukokuuta 1879 Kauhajoki – 2. toukokuuta 1949 Kauhajoki) oli suomalainen poliitikko. Hänen puolueensa oli Kansallinen Kokoomus.

Harja valittiin eduskuntaan eduskuntavaaleissa 1936 Vaasan läänin eteläisestä vaalipiiristä ja hän toimi kansanedustajana kolmen vuoden ajan, syyskuusta 1936 elokuuhun 1939. Hän oli eduskunnan maatalousvaliokunnan jäsen. Hän vaikutti poliittisella urallaan myös Kauhajoen kunnallispolitiikassa ja oli neljissä vaaleissa presidentin valitsijamies, 1925, 1937, 1940 ja 1943.

Kansakoulun ja kansanopiston käynyt Harja syntyi maanviljelijäperheeseen ja oli itsekin varsinaiselta ammatiltaan maanviljelijä, jona hän työskenteli kotikunnassaan Kauhajoella. Hän oli perustamassa Etelä-Pohjanmaan maataloustuottajain liittoa, jonka ensimmäisenä puheenjohtajana hän toimi, ja hän oli myös muun muassa Etelä-Pohjanmaan maanviljelysseuran johtokunnan ja MTK:n valtuuskunnan jäsen.

Harjan puoliso oli Maria Aurora "Maiju" Harja (o.s. Yli-Knuuttila), jonka kanssa hän avioitui marraskuussa 1909. He saivat yhdeksän lasta, kolme poikaa ja kuusi tytärtä. 

Harja sai kunnallisneuvoksen arvonimen vuonna 1939. Hän kuoli toukokuussa 1949, 69-vuotiaana.

Lähteet
-------

1. 1 2 3 4  .aspx Eemeli Harja *Suomen kansanedustajat*. Eduskunta.
2. 1 2
3. ↑


|  |  |  |  |  |
| --- | --- | --- | --- | --- |
| 

| * n
* k
* m
Kansallisen kokoomuspuolueen kansanedustajat 1936–1939 |
| --- |
|  |
| Eduskuntaryhmä(20) | 
* Böök
* Harja
* Hirvensalo (1938–1939)
* Honka
* Horelli
* Kilpeläinen
* Kokko
* Kylänpää
* Lehtonen
* Linkomies
* Lintulahti
* Moilanen
* Oksala
* Oksanen
* Paavolainen
* Pennanen
* Pilkama
* Pohjala
* Pohjannoro
* Soini
* Vaarama (1936–1938†)

 |

 |


|  |  |  |  |  |
| --- | --- | --- | --- | --- |
| 

| * n
* k
* m
Vaasan läänin eteläisen vaalipiirin kansanedustajat 1936–1939 |
| --- |
|  |
| Kansanedustajat (12) | 
* Annala
* Estlander
* Harja
* Helenelund
* Jern
* Koivisto
* Nikkola
* Nordström
* Penttala
* Stenwall
* Tarkkanen
* Wenman

 |

 |


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta

 |

 |
**Johan Cronje** (s. 13. huhtikuuta 1982 Bloemfontein) on eteläafrikkalainen keskimatkojen juoksija. Hänen päälajinsa on 1 500 metrin juoksu.

Cronje voitti yllättäen pronssia vuonna 2013 Moskova MM-kilpailuissa 1 500 metrin matkalla ajalla 3.36,83. Afrikan mestaruuskilpailuissa hän on ollut viides 2004 ja 2012 sekä kuudes 2006. Olympialaisissa 2004 ja MM-kilpailuissa 2005 hän eteni välieriin. Hän sijoittui 1 500 metrillä viidenneksi alle 18-vuotiaiden MM-kilpailuissa 1999 ja alle 20-vuotiaiden MM-kilpailuissa 2000. Hän pitää kyseisellä matkalla hallussaan myös Etelä-Afrikan ennätystä.

Henkilökohtaiset ennätykset
---------------------------

Lähde: IAAF

* 800 metrin juoksu: 1.45,64 (2013)
* 1500 metrin juoksu: 3.31,93 (2013) – NR
* 3000 metrin juoksu: 8.02,14 (2004)
* 5000 metrin juoksu: 13.59,52 (2009)

Lähteet
-------

1. 1 2  Johan Cronje Kansainvälinen yleisurheiluliitto.  (englanniksi)
2. ↑  Kiprop uusi 1 500 metrin maailmanmestaruuden *Etelä-Suomen Sanomat*.  5.9.2013. Viitattu 10.4.2014.
3. ↑  Johan Cronje *tilastopaja.net*. Viitattu 10.4.2014. (englanniksi)[vanhentunut linkki]


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Asa Gray** (18. marraskuuta 1810 – 30. tammikuuta 1888) oli yhdysvaltalainen kasvitieteilijä. Hänen ansiostaan Pohjois-Amerikan taksonominen tieto saatiin yhdenmukaistettua. Hän suoritti lääketieteen tutkintonsa vuonna 1831, mutta ryhtyikin kasvitieteilijäksi. Vuonna 1842 hänet nimitettiin luonnonhistorian professoriksi Harvardin yliopistoon. Gray ja Charles Darwin olivat ystäviä ja kirjeenvaihtotovereita. Gray oli yksi ensimmäisistä, joille Darwin kertoi teoriastaan.

Gray lahjoitti Darwinille amerikkalaisia kukkia, jotka osaltaan auttoivat Darwinia todistamaan luonnonvalintateoriansa. Gray neuvotteli *Lajien synty* -kirjan ensimmäisen painoksen julkaisemisesta myös Yhdysvalloissa ja järjesti tekijänoikeuspalkkiot Darwinille. Grayn ja Darwinin ystävyyttä tosin varjosti Grayn syvä uskonnollisuus. Joka tapauksessa Gray kannatti Darwinin ajatuksia ja kirjoitti jopa kirjan, jossa hän pyrki lähentämään darvinisteja ja kirkon kannattajia.

Gray oli Yhdysvaltojen kansallisen tiedeakatemian perustajajäsen.

Grayn nimeämien kasvien tieteellisissä nimissä käytetään sen jälkeen liitettävää auktorilyhennettä **A.Gray**.

Teoksia
-------

* Flora of North America (1838–1843)
* Darwiniana (1876: kokoelma esseitä evoluutioteoriasta)

Lähteet
-------

1. ↑  Asa Gray (1810–1888) (Arkistoitu – Internet Archive) An Informal History of Evolutionary Biology Web Site
2. ↑  Biographies of scientists and explorers Southwest Colorado Wildflowers, Ferns, & Trees.
3. ↑  Gray, Asa (1810–1888) *International Plant Names Index – IPNI*. Viitattu 6.10.2020. (englanniksi)

CommonsCommons
Wikimedia Commonsissa on kuvia tai muita tiedostoja aiheesta **Asa Gray**.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
	+ 2
* BnF data
	+ 2
* Saksa
* Israel
* Belgia
* Yhdysvallat
* Ruotsi
* Latvia
* Japani
* Tšekki
* Australia
* Kreikka
* Alankomaat

 |
|  |
| Tieteilijät | 
* International Plant Names Index
* CiNii

 |
|  |
| Henkilöt | 
* Deutsche Biographie
* Trove

 |
|  |
| Muut | 
* NARA
* SNAC
* IdRef

 |

 |
**Kevin Wimmer** (s. 15. marraskuuta 1992 Wels) on itävaltalainen jalkapalloilija, joka edustaa Englannin valioliigassa pelaavaa Stoke Cityä. Vasenjalkainen Wimmer on pelipaikaltaan keskuspuolustaja. Hän kuuluu myös Itävallan jalkapallomaajoukkueeseen.

Ura
---

### Seurajoukkueura

Wimmer aloitti uransa LASK Linzissä. Hän pelasi seuran ykkösjoukkueen paidassa Itävallan Bundesliigassa vuosina 2011–2012 28 ottelua tehden niissä neljä maalia. Heinäkuussa 2012 Wimmer siirtyi Saksan 2. Bundesliigan 1. FC Kölniin. Hän pelasi seuran paidassa kahden 2. Bundesliiga-kauden aikana 35 ottelua onnistuen maalinteossa kahdesti. Kaudeksi 2014–2015 Köln nousi takaisin Bundesliigaan. Wimmer teki Bundesliiga-debyyttinsä elokuussa 2014 Hamburger SV:tä vastaan ja pelasi kauden aikana 32 ottelussa.

Toukokuussa 2015 Wimmer siirtyi Englannin valioliigan Tottenham Hotspuriin.

### Maajoukkueura

Wimmer on edustanut Itävaltaa niin alle 18-vuotiaissa kuin alle 21-vuotiaissakin. Debyyttinsä Itävallan jalkapallomaajoukkueessa hän teki marraskuussa 2013 ystävyysottelussa Yhdysvaltoja vastaan.

Lähteet
-------

1. ↑
2. 1 2 3
3. ↑
4. ↑

Aiheesta muualla
----------------

* Kuvia tai muita tiedostoja aiheesta **Kevin Wimmer** Wikimedia Commonsissa

Itävallan joukkue – Jalkapallon EM-kilpailut 2016
1 Almer |
2 Garics |
3 Dragović |
4 Hinteregger |
5 Fuchs |
6 Ilsanker |
7 Arnautović |
8 Alaba |
9 Okotie |
10 Junuzović |
11 Harnik |
12 Lindner |
13 Suttner |
14 Baumgartlinger |
15 Prödl |
16 Wimmer |
17 Klein |
18 Schöpf |
19 Hinterseer |
20 Sabitzer |
21 Janko |
22 Jantscher |
23 Özcan |
Valmentaja Koller
Eemeli Kiiski vuonna 2015.
**Mikko Eemeli Kiiski** (s. 13. elokuuta 1991) on suomalainen kilpakävelijä. Hän edustaa Esbo IF:ää. Vuoteen 2012 Kiisken seura oli Keski-Uudenmaan Yleisurheilu ja sitä ennen Tuusulanjärven Urheilijat. Kiiskeä valmentaa hänen isänsä Veijo Kiiski.

Kalevan kisoissa 2015 Kiiski saavutti pronssia 20 kilometrin kävelyssä silloisella ennätysajallaan 1.29.28. Maantiekävelyn SM-kisoissa hän on saavuttanut 30 kilometrillä hopeaa 2014 ja pronssia 2015. Kiisken ennätysaika 20 kilometrin kävelyssä on 1.26.14 (2016) ja 50 kilometrillä 4.08.36 (2015).

Kiiski voitti hopeaa sisäratojen SM-kisoissa 5 000 metrin kävelyssä 2012 ja 2017. 3 × 3 000 metrin viestikävelyssä hän on voittanut SM-kultaa (2012, 2015 ja 2016), hopeaa (2010, 2013 ja 2014) ja pronssia (2011).

Kiiski on valmistunut ylioppilaaksi Kuortaneen urheilulukiosta ja suorittanut varusmiespalveluksensa Lahden urheilukoulussa.

Lähteet
-------

1. ↑  Kovaa joukkoa Taaboriin  21.4.2011. Keski-Uudenmaan yleisurheilu. Viitattu 17.2.2016.
2. 1 2 3 4  Eemeli Kiiski Tilastopaja (vaatii kirjautumisen, maksullinen palvelu).   Viitattu 23.7.2016
3. ↑  Karttunen, Anu: Ojala kukisti Kinnusen äärimmäisen niukasti – "Käsittämätön hurmos" *Yle Urheilu*.  30.7.2015. Viitattu 31.7.2015.
4. ↑  Eemeli Kiiski tähtää 22-vuotiaiden EM-kisoihin *Keski-Uudenmaan Yleisurheilu*. Viitattu 31.7.2015.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
*Tämä artikkeli käsittelee peliä. Huge L:n albumista katso Touché (albumi).*

**Touché** on lautapeli, jossa tarkoituksena muodostaa pelilaudalle tiettyjä kuvioita pyramideista korttien avulla. Kortit ratkaisevat, mihin saat pyramidisi asettaa. Pelin lopussa voittaja on se pelaaja, joka on muodostanut eniten kuvioita. Peliä voidaan pelata myös joukkueittain. Touché on voittanut arvostetut Vuoden peli- sekä Mensa Select-kilpailun vuonna 1996. Touché-lautapelejä valmistaa suomalainen Tactic Games Oy Tactic-tuotemerkin alla.

Pelin kulku
-----------

Jokaista korttipakan korttia vastaa pelilaudalla 2 samanlaista ruutua. Jakajan vasemmalla puolella istuva pelaaja aloittaa pelin valitsemalla kädestään yhden kortin ja asettamalla sen pöydälle omaan poistopakkaansa kuvapuoli ylöspäin. Sitten hän peittää jommankumman korttia vastaavan ruudun pelimerkillä. Tämän jälkeen pelaaja ottaa käteensä nostopakastaan uuden kortin; pelaajalla tulee aina olla 5 korttia kädessään.
Pelivuoro vaihtuu aina myötäpäivään. Seuraavilla vuoroillaan pelaajat yrittävät täydentää aloittamiaan kuviota. Tämä tapahtuu pelaamalla kortteja, jotka
sopivat pelilaudalle aiemmin asetettujen pelimerkkien viereisiin ruutuihin niin, että ne täydentävät kuviota. Pelaaja voi myös aloittaa uuden kuvion
rakentamisen toiseen kohtaan pelilaudalla. Kuvion kaikkien pelimerkkien tulee olla samanvärisiä, et siis voi täydentää vastapelaajien kuvioita omilla
pelimerkeilläsi.

Aiheesta muualla
----------------

* Touché-lautapeli Tacticin verkkosivuilla[vanhentunut linkki]
**Eemeli A. Oulasvirta** (21. heinäkuuta 1876 – 29. toukokuuta 1919 Oulu) oli suomalainen toimitusjohtaja ja Oulussa ilmestyneen *Kaiku*-lehden päätoimittaja 1908–1919.

Oulasvirta opiskeli kirjapainoalaa ensin kolmen vuoden ajan oululaisessa Barckin kirjapainossa ja sitten 1892–1899 *Kaiku*-lehden perustajan ja kustantajan K. F. Kivekkään kirjapainossa. Oulasvirta oli faktorina sanomalehti *Kalevan* omistaneen Juho Raappanan kirjapainossa 1899–1902 kunnes palasi takaisin Kivekkään palvelukseen. Kun *Kaiku*-lehti siirtyi 1907 Osakeyhtiö Oman Rannan omistukseen Oulasvirrasta tuli yhtiön toimitusjohtaja ja *Kaiku*-lehden taloudenhoitaja. Hän oli myös *Kaiku*-lehden päätoimittajana vuodesta 1908 alkaen.

Oulasvirta oli naimisissa Olga Lukkarisen kanssa. Heillä oli viisi lasta.

Lähteet
-------

1. 1 2 3  Eemeli A. Oulasvirta, Kaiku 30.05.1919, nro 122, s. 2, Kansalliskirjaston digitaaliset aineistot
2. 1 2  Oulasvirran kuolinilmoitus, Uusi Suomi 03.06.1919, nro 125, s. 4, Kansalliskirjaston digitaaliset aineistot
**Asarias Ensio** (synt. *Pulliainen*, 26. joulukuuta 1872 Pieksämäki – 14. huhtikuuta 1931 Kirkkonummi) oli suomalainen osuustoimintaliikkeen vaikuttaja, muun muassa Elannon perustajia ja ensimmäinen toimitusjohtaja.

Ensio tuli ylioppilaaksi 1895 ja ryhtyi sitten opiskelemaan, joskin toimi myös postiharjoittelijana ja apteekkioppilaana. Hän päätyi Pellervo-Seuran ensimmäiseksi kamreeriksi 1899–1901 ja sittemmin useiden eri osuustoiminnallisten hankkeiden ja liiketoimintojen perustamisen ja johtamisen pariin. Elannon toimitusjohtaja hän oli 1905–1908, samoin kuin perustamassa ja johtamassa osuustoiminnallista ruokala Osmolaa vuodesta 1903 ja kotileipomo Mannaa sekä vaikuttamassa pesulaitos Pesulan perustamiseen. Ensio myös opetti kirjanpitoa ja toimi isännöitsijänä sekä avusti Hannes Gebhardia tilastollisissa tehtävissä. Aivohalvaukseen kuolleella Ensiolla oli vaimo ja kaksi lasta.

Lähteet
-------

1. ↑  Asa Ensio. *Ylioppilasmatrikkeli 1853–1899*. Helsingin yliopiston verkkojulkaisu.  Viitattu 24.3.2021.
2. 1 2  Toimitusjohtaja Asa Ensio.*Helsingin Sanomat*, 16.4.1931, s. 2
3. 1 2  *Kuka kukin on 1909. Julkisuudessa esiintyvien kansalaisten elämäkertoja*, s. 60-61. Helsinki: Kustannusosakeyhtiö Kansa, 1908.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Ylioppilasmatrikkeli 1853–1899

 |

 |
**Lepakko-skandaali** oli Helsingissä marraskuussa 1876 tapahtunut kulttuuriskandaali, jossa Lauri Kivekkään johtamat radikaalit fennomaaniylioppilaat häiritsivät Johann Straussin *Lepakko*-operetin ensi-iltaa.

Syksyllä 1876 Helsingin uuden teatterin (nykyinen Ruotsalainen teatteri) ohjelmistoon tullut *Lepakko* – tuolloiselta suomenkieliseltä nimeltään *Nahkasiipi* – herätti siihen sisältyneiden "siveettömyyksien" vuoksi yleistä arvostelua. Kivekkään mielestä operetti loukkasi suomalaista kansaa. Fennomaaniylioppilaat arvostelivat nimenomaan sopimattoman teoksen esittämistä valtionapua nauttivassa teatterissa. Heitä ärsytti myös valtionteatterin ruotsinkielisyys, kun Suomalainen teatteri joutui toimimaan yksityiseltä pohjalta. Kivekäs ja hänen kannattajansa häiritsivät ensi-illasta 16. marraskuuta alkaen operetin jokaista esitystä viheltämällä ja taputtamalla äänekkäästi yleisöstä. Yliopiston rehtori Zachris Topelius pyysi poistamaan teoksen ohjelmistosta, ja Uudenmaan läänin kuvernööriä Georg von Alfthania pyydettiin kieltämään sen esittäminen, mitä hän ei kuitenkaan katsonut voivansa tehdä. Poliisit saapuivat 19. marraskuuta valvomaan esitystä, mutta metelöiviä ylioppilaita kukkopilleineen oli joka puolella salia. Lopulta yliopiston sijaiskansleri Johan Philip Palmén kielsi *Lepakon* esittämisen. Rangaistuksena häiriköinnistä Kivekäs erotettiin yliopistosta lukukaudeksi ja Hjalmar Appelgren kahdeksi kuukaudeksi, minkä lisäksi eräät muut saivat varoituksen.

Lepakko-skandaali puhutti koko Helsinkiä kahden viikon ajan.

Lähteet
-------

1. ↑  Merkillinen yölepakko.  *Karjalatar*, 01.12.1876, nro 48, s. 1. Kansalliskirjasto. Viitattu 13.07.2018.
2. 1 2 3  Matti Klinge: *Ylioppilaskunnan historia III: K.P.T.:stä jääkäreihin*, s. 41–43. Helsingin yliopiston ylioppilaskunta, Helsinki 1978.
3. ↑  Matti Klinge (toim.): *Helsingin yliopisto 1640–1990: Keisarillinen Aleksanterin yliopisto 1808–1917*, s. 618. Otava, Helsinki 1989.
4. ↑    *Åbo Posten*, 23.11.1876, nro 136, s. 2. Kansalliskirjasto. Viitattu 14.07.2018.
*Tämä artikkeli kertoo Britannian kuninkaallisen laivaston Orion-luokan taistelulaivasta. Muita samannimisiä aluksia on täsmennyssivulla.*

**HMS Thunderer** oli Britannian kuninkaallisen laivaston Orion-luokan taistelulaiva.

Valmistus
---------

*Pääartikkeli: Orion-luokka (taistelulaiva)*
Alus tilattiin Thames Ironworks and Shipbuilding Companyltä, missä köli laskettiin 13. huhtikuuta 1910. Alus laskettiin vesille 1. helmikuuta 1911 ja otettiin palvelukseen toukokuussa 1912.

Palvelus
--------

Palvelukseen otettaessa alus liitettiin Kotilaivastoon. Ensimmäisen maailmansodan syttyessä *Thunderer* liitettiin osaksi 2. taistelulaivaviirikköä Suureen laivastoon (engl. *Grand Fleet*), joka koottiin sen sisaraluksista ja King Georg V -luokan taistelulaivoista. Se otti osaa Skagerrakin taisteluun 31. toukokuuta 1916, missä se ei kärsinyt vaurioita. Taistelussa alus ampui 37 kappaletta 13,5" kranaattia. Alukseen asennettiin 1917 lentoonlähtöalustat B- ja X-torneihin.

Washingtonin laivastosopimuksen seurauksena alus poistettiin palvelukäytöstä 1921 ja muutettiin koululaivaksi. Se myytiin joulukuussa 1926, mutta matkalla romutettavaksi se ajoi matalikolle Blythen edustalla.

Lähteet
-------

* Coward, B. R.: *Battleships & Battlecruisers of the Royal Navy since 1861*. Runnymede, Englanti: Ian Allan Ltd, 1986. ISBN 0-7110-1573-2. (englanniksi)

### Viitteet

1. 1 2  Coward s. 74

Aiheesta muualla
----------------

* Maritimequestin kuvagalleria HMS Thunderer

*Orion*-luokan taistelulaivat

|  |
| --- |
| HMS *Orion* –
HMS *Monarch* –
HMS *Thunderer* –
HMS *Conqueror* |
| Edeltäjä: *Colossus*-luokka – Seuraaja: *King George V* -luokka |
Rose Lindsay ja hänen aviomiehensä Norman, Harold Cazneauxin valokuva, noin vuodelta 1920
**Rose Lindsay** (5. heinäkuuta 1885 Gosford, Australia – 23. toukokuuta 1978 Lane Cove, Australia), syntyjään **Rosa Soady**, oli australialainen kirjailija ja graafikko.

Vaatimattomiin oloihin syntynyt Rosa Soady pääsi töihin taidekouluun malliksi. Siellä hän tutustui tulevaan aviomieheensä Norman Lindsayhyn, jonka avioliitto päättyi Soadyn kanssa syntyneen suhteen vuoksi. Vuonna 1909 Norman Lindsay muutti Lontooseen, ja Rosa Soady seurasi häntä sinne vuonna 1910. Avioliiton pariskunta solmi vuonna 1920, ja lapset syntyivät vuosina 1920 ja 1922.

Rose Lindsay vedosti etsauksia 1900-luvulta aina 1950-luvulle. Kirjailijaksi hän ryhtyi vuonna 1963, jolloin ilmestyi hänen ensimmäinen romaaninsa *Ma and Pa*. Hänen teoksensa ilmestyivät uudelleen vuonna 2001.

Lähteet
-------

1. 1 2 3  Ana Carden-Coyne: Lindsay, Rose (1885–1978) *Australian Dictionary of Biography*.  2005. Viitattu 1.5.2019.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Yhdysvallat
* Australia

 |
|  |
| Henkilöt | 
* Australia
* Trove
	+ 2

 |
|  |
| Muut | 
* IdRef

 |

 |